DECIZIA ETAPEI DE ÎNCADRARE

Nr. xxx din xxx

Ca urmare a solicitării de emitere a acordului de mediu adresate **VARGA CORNEL reprezentant al SC MONTREPCOM SRL PRIN SC PREMIER ENERGY SRL pentru POPOIU TUDOREL GHEORGHE,** cu sediul jud. Mures, mun Targu Mures, str. Muresului, nr. 8 înregistrată la APM Brașov cu nr. 15091 din 09.11.2023 în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completări prin Legea nr. 49/2011, cu modificările și completǎrile ulterioare,

și ca urmare a completării documentației cu nr. 16362 din 07.12.2023, nr. 261 din 09.01.2024, nr. 272 din 09.01.2024, nr. 573 din 15.01.2024, nr. 634 din 16.01.2024, nr. 1381 din 01.02.2024, 3067 din 05.03.2024 și nr. 3114 din 05.03.2024, autoritatea competentă pentru protecţia mediului APM Braşov decide, ca urmare a consultărilor desfăşurate în cadrul şedinţei Comisiei de Analiză Tehnică din data de 28.02.2024, că proiectul „**EXTINDERE RETEA DISTRIBUTIE GAZE NATURALE MEDIE PRESIUNE SI RACORDUL AFERENT LA NR. 35 IN SAT CHEIA, COMUNA MOIECIU, ULITA DIN DN73F, L=223ml, TR 85A-85B-85C-85D**”propus a se realiza în jud Braşov, com. Moieciu, sat Cheia, zona ramificatie DN 73 F nr. 35, conform Certificatului de Urbanism nr. 137 din 30.10.2023, eliberat de Primăria Comunei Moieciu, *nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.*

Justificarea prezentei decizii:

1. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:
2. proiectul se încadreaza în prevederile Legii nr. 292/2018, privind evaluarea impactului anumitor proiecte publice și private asupra mediului, Anexa nr. 2, la pct. 13. lit. a) orice modificari sau extinderi altele decat cele prevazute la pct. 24 din anexa nr. 1 ale proiectelor prevazute în anexa nr. 1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului*;*
3. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat;
5. în urma analizării criteriilor de selecție pentru stabilirea necesității efectuării evaluării impactului asupra mediului, prevăzute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:
6. *Caracteristicile proiectului:*
7. *dimensiunea și concepția întregului proiect:*

In jud. Braşov, com. Moieciu, sat Cheia, zona ramificatie DN 73 F nr. 35, titularul Popoiu Tudorel Gheorghe solicitata alimentarea cu gaze naturale. In zona ramificatie DN 73 F nr. 35, nu exista conducta a sistemului de distributie gaze naturale, din care locuitorii respectivii sa poate fi alimentati.

Situație existentă:

Pe amplasament, in zona studiată, există rețele centralizate de distribuție a gazelor naturale.

Situația propusă:

Pentru alimentarea cu gaze naturale a acestei zone este necesara extinderea sistemului de distributie existent pana in dreptul zonei din DN 73 F nr. 35 sat Cheia com. Moieciu, jud. Brasov cu o conducta de gaz pentru extindere din polietilenă PEHD 100 SDR 11 ce va avea urmatoarele lungimi de conducta:

1. Conducta PE De 63mm Ltotala =223.0 m
2. Conducta PE OL ∅2'' (Aerian) L = 12.0 m
3. Bransament De 32mm Ltotala=7.5m

Ca soluție de traseu s-a ales varianta de amplasament a conductelor respectând următoarea ordine de prioritate: zonă verde, trotuar asfalt, carosabil asfalt. Conductele de gaze naturale din polietilena se vor poza la o adâncime de 0,9 m măsurată de la generatoarea superioară a conductei la suprafața solului. Adâncimea de pozare se poate reduce în cazuri speciale cu condiția montării conductelor în tub de protectie. Săparea șanțului se face cu puțin timp înainte de montarea conductelor.

Lațimea șanțului se va alege în așa fel încât de fiecare parte a țevii să rămână un spațiu liber de min. 10 cm. Lățimea minimă admisă , pentru crearea unor condiții optime de lucru, va fi de 40 cm. Fundul șanțului va fi nivelat și acoperit cu un strat de nisip de granulație 0,3 – 0,8 mm cu grosimea de 10 – 15 cm. Nu sunt admise denivelări evidente ale fundului de șant. Prezența pe fundul șanțului sau în stratul de nisip a unor pietre sau aglomerări de pământ, rezultate din săpătura fiind de asemenea interzisă .

Dupa pozarea conductei, se umple șanțul cu nisip până când grosimea acestuia, compactat manual depășește cu 10 cm generatoarea superioară a conductei. Materialul rezultat din săpătură, va fi introdus treptat în straturi de max. 20 cm și va fi compactat manual. Umplerea șanțului, se va efectua într-o perioadă mai rece a zilei, pe zone de 20 - 30 m, avansând într-o singura direcție, pe cât posibil în urcare.

In zonele în care conducta este pozată in carosabil din asfalt, macadam sau beton, se va reface stratul inițial al carosabilului, în proportie de 100%.

Șanțurile vor avea trasee pe cât posibil rectilinii, în cazul schimbărilor de direcție fără piese speciale, traseul de execuție al șanțului se va executa dupa raza de curbura permisa de materialul tubular in functie de diametrul nominal si grosimea de perete.

Toate săpăturile se vor efectua manual pentru evitarea deteriorari celorlalte rețele subterane. In cazul depistării în săpătura a unor rețele neidentificate, se vor opri lucrările până la derularea măsurilor de protecție a muncii în prezența beneficiarului rețelei întâlnite.

Organizarea de șantier:

Executia lucrarilor se va desfasura in succesiunea operatiilor procesului tehnologic de montare a conductei in conformitate cu prevederile NTPEE-2018.

Beneficiarul va asigura antreprenorului avizele, acordurile si autorizatiile necesare executiei lucrarilor in cadrul culoarului de lucru.

Organizarea executiei lucrarilor va avea urmatoarea succesiune tehnologica:

 predarea amplasamentului

 achizitia de material tubular din PEHD 100, SDR 11, fitinguri, etc.

 manipularea, depozitarea si transportul materialului tubular

 saparea santului pentru conducta

 insiruirea materialului tubular

 imbinarea tevilor prin sudura cap la cap sau prin electrofuziune

 montarea conductei in sant

 astuparea santului conductei

 curatirea conductei cu pistoane de curatire

 efectuarea probelor de presiune

 montarea posturilor de reglare-masurare

 intregirea instalatiilor de utilizare

 receptionarea lucrarilor

 cuplarea conductelor proiectate la retaua in functiune

 punerea in functiune (PIF)

Intregul material tubular si fitingurile aferente vor corespunde standardelor si normelor de fabricatie si vor fi insotite de certificate de calitate.

Materialele si fitingurile necesare executarii lucrarilor trebuie sa corespunda NTPEE-2018.

Accesul se va face din strazile existente in zona.

Lucrările propuse pentru refacerea amplasamentului:

Se prevăd lucrări pentru refacerea cadrului natural astfel încât, după terminarea execuţiei lucrărilor, terenul să se aducă la profilul iniţial.

Astuparea şanţurilor:

* + - se va aşeza întâi stratul de steril, iar apoi stratul fertil.
		- umplerea şanţului se va face în straturi subţiri, cu pământ mărunt şi prin compactare după fiecare strat.
		- la astuparea şanţului se va avea în vedere protejarea izolaţiei conductei pentru a nu o deterioara cu corpuri tari.

Compactarea pământului în spaţiile de lângă conductă se va face astfel încât să se evite

deteriorarea izolaţiei conductei.

*b)* *cumularea cu alte proiecte existente și/sau aprobate:* nu este cazul.

*c) utilizarea resurselor naturale în special a solului, a terenurilor, a apei și a biodiversitatii:* nu este cazul;

*d) cantitatea și tipurile de deșeuri generate/gestionate:*

În urma realizării obiectivului pot rezulta următoarele tipuri de deşeuri:

Deșeurile de ambalaje generate vor fi valorificate prin agenți economici autorizați.

Deșeurile municipale amestecate vor fi preluate de operatorul local de salubritate în vederea eliminării la un depozit autorizat.

Deşeurile rezultate sunt cele menajere generate de organizarea de şantier şi resturile de conductă sau ţevi recuperate în urma execuției obiectivului propus şi care vor fi transportate fie la un centru de reciclare fie înapoi la beneficiar, respectând normele de mediu valabile în cazul depozitării materilelor.

1. *poluarea și alte efecte negative:*
* pentru protecția calității apelor:

*- sursele de poluanți pentru ape, locul de evacuare sau emisarul;*

 Procesul tehnologic de distributie a gazelor naturale exclude riscul de poluare a apelor, in plus, pe traseul prezentei lucrari, nu sunt prevăzute utilaje care să deverseze sau sa aiba contact cu apa.

În aceste condiţii se apreciază că nu există un impact asupra factorului de mediu - apă.

Gestionarea apelor uzate se va face astfel incat sa fie respectate prevederile- NTPA 002 - privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, conform HG 188/2002 cu modificările şi completările ulterioare;

Apele uzate igienico-sanitare stocate in toaleta ecologica vor fi evacuate periodic prin operatori economici autorizati si specializati, astfel incat sa nu conduca la poluarea mediului si la crearea de disconfort olfactiv in zona;

Se interzice spălarea, efectuarea de reparaţii sau lucrări de întreţinere a mijloacelor de transport, utilajelor sau echipamentelor in incinta amplasamentului; depozitarea materialelor de construcţii necesare si a deşeurilor generate se va realiza numai in spatii special amenajate.

Titularul are obligaţia de a urmari modul de respectare a legislaţiei de mediu în vigoare pe toata perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Se interzice poluarea solului cu carburanţi, uleiuri uzate; la locurile de generare deseurile se vor stoca pe tipuri in containere inscriptionate corespunzator categoriei de deseu si se vor evacua ritmic.

Este interzisa amestecarea apelor uzate incarcate chimic cu ape uzate menajere sau pluviale; se va întocmi şi respecta graficul de execuţie a lucrărilor cu luarea în consideraţie a condiţiilor locale şi a condiţiilor meteorologice.

La finalizarea investiţiei se vor aduce la starea iniţială de funcţionare zonele afectate sau ocupate temporar.

*- stațiile si instalațiile de epurare sau de preepurare a apelor uzate prevăzute;*

 Nu s-au prevăzut stații sau instalații de epurare sau preepurare.

* Pentru protecția calității aerului:

- Sursele de poluanţi pentru aer, poluanți inclusiv surse de mirosuri;

- instalațiile pentru reținerea și dispersia poluanților în atmosferă.

-emisiile de gaze de eşapament de la motoarele utilajelor angrenate în activităţile de sistematizare a terenului şi de construcţii: dioxid de carbon (CO2), monoxid de carbon (CO), oxizi de azot (NOx), oxizi de sulf (SO2), COV, particule;

-emisiile de pulberi (particule în suspensie) rezultate în urma transportului de materiale necesare, excavări;

Surse de poluanţi pentru aer ar putea fi:

* utilajele folosite pentru transportul materialelor sau persoanelor, de aceea se impune ca acestea să funcţioneaze doar în condiţiile în care sunt, fiind verificate din punct de vedere tehnic şi sunt în conformitate cu normele actuale în vigoare privind protecţia mediului.
* gaze rezultate în urma proceselor de îmbinare prin sudură şi în acest scop tehnologiile de sudură folosite sunt omologate ISCIR iar sudorii sunt autorizaţi şi instruiţi din punct de vedere al respectării proceselor de producţie cu respectarea normelor de protecţie a mediului.
* drumul de acces va fi stropit periodic pentru reducerea pulberilor iar cauciucurile camioanelor vor fi curățate la ieșirea de pe amplasamentul proiectului.

Instalaţiile pentru reţinerea şi dispersia poluanţilor în atmosferă;

Poluarea generată de autovehicule și utilaje se încadrează în limitele admise, pentru că periodic, toate autovehiculele se supun reviziei tehnice, în cadrul unităţilor autorizate, unde pe lângă starea tehnică generală se măsoară şi noxele generate de gazele arse.

Drumul de acces va fi stropit periodic pentru reducerea pulberilor iar cauciucurile camioanelor vor fi curățate la ieșirea de pe amplasamentul proiectului.

* Măsuri de reducere a zgomotului si vibrațiilor:

*- sursele de zgomot și de vibrații;*

Pentru faza de construire (execuție), sursele de zgomot şi vibraţii sunt reprezentate de utilajele/echipamentele şi mijloacele de transport folosite. Sunt surse cu acțiune limitată în timpul zilei.

Sursele de zgomot și vibrații realizarea rețelelor proiectate:

•buldoexcavator de dimensiuni mici-pentru sapătură mecanizată;

•compactoare necesare compactării pământului de umplutură;

•generator curent.

Pentru astfel de lucrări sunt utilizate scule electrice ce produc zgomot cu rezultate ale măsurărilor în procesul tehnologic. Astfel, se prezintă următoarele tipologii de scule și procedee cu nivelul de zgomot determinat:

•scule portabile electrice (găurit, înşurubat, tăiat, polizat, şlefluit, rotopercutante);

•procese tehnologice: găurire, tăiere, şlefuire;

*- Amenajarea şi dotările pentru protecţia împotriva zgomotului şi a vibraţiilor.*

Utilajele au montate amortizoare de zgomot la motoare și toba de eșapament.

Faţă de cele de mai sus se impune, ca pentru respectarea legislației în vigoare, să se elaboreze proceduri de lucru cu caracter operaţional care să se adreseze în egală măsură tuturor factorilor implicaţi în asigurarea condiţiilor de muncă şi sănătate pentru om în şantierele de construcţii.

● Evaluarea nivelului de zgomot şi vibraţii transmise omului, pentru echipamentele de construcţii noi produse în România şi importate trebuie să se realizeze de către laboratoare de încercări acreditate și/sau organisme de certificare notificate.

● Evaluarea nivelului de zgomot emis în exterior, a nivelului de zgomot şi vibraţii transmis mecanicului maşinii pentru echipamentele aflate în exploatare sau importate la mâna a doua să se realizeze de către organisme de inspecţie acreditate pe baza rezultatelor încercărilor de către laboratoare acreditate.

● Măsurarea nivelelor zgomotului şi vibraţiilor trebuie să se realizeze de către laboratoare de testare specializate acreditate și notificate.

● Supravegherea îndeplinirii cerinţelor pentru încadrarea în limitele admise pentru zgomot şi vibraţii transmise omului trebuie să se realizeze de către organisme notificate de autoritatea statului.

La limita receptorilor protejaţi zgomotul datorat activităţii pe amplasamentele autorizate nu va depăşi nivelul admis: 55 dB(A) în timpul zilei, respectiv 45 dB(A) în timpul nopţii, corespunzător curbei de zgomot Cz de 50, respectiv 40, conform Ord. MS 119/2014 pentru aprobarea normelor de igienă şi recomandări privind mediul de viaţă al populaţiei, art.16.

-echipamentele mecanice trebuie să respecte standardele referitoare la emisiile de zgomot în mediu conform HG 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

* protecția împotriva radiațiilor:

 - *sursele de radiații;*

Prin natura activităţii nu se utilizează surse de radiaţii electromagnetice sau radiatii ionizante şi nu se produc radiaţii.

 - *amenajările și dotările pentru protecția împotriva radiațiilor-* nu este cazul

* pentru protecția calității solului și a subsolului:

 *- sursele de poluanți pentru sol, subsol, ape freatice și de adâncime;*

 Sursele de poluanți pentru sol pot fi generate de scăpările accidentale de produse petroliere (combustibili) în timpul executării lucrărilor. Apele freatice nu sunt afectate.

*- Lucrările şi dotările pentru protecţia solului şi a subsolului.*

-în organizarea de șantier din zona proiectului se va instala o toaleta ecologică;

-pentru prevenirea poluărilor accidentale cu combustibil, se vor utiliza utilaje și mijloace de transport având reviziile la zi;

- firma constructoare va fi dotată cu nisip și un butoi metalic pentru a interveni în caz de poluare accidentală cu produse petroliere;

- solul rezultat în urma lucrărilor de săpare va fi depozitat separat și reutilizat la acoperirea conductelor;

-motorina pentru alimentarea utilajelor fi achiziționată de la stații PECO.

La executarea săpăturilor trebuie să se aibă în vedere următoarele:

- menținerea echilibrului natural al terenului în jurul tranșeii pe o distanță suficientă astfel încât să nu pericliteze instalațiile și construcțiile învecinate;

- necesitatea sprijinirii pereților săpăturilor se va stabili de către Executant, ținând seama de adâncimea săpăturii, natura, omogenitatea, stratificația, coeziunea, gradul de fisurare si umiditatea terenului, regimul de curgere a apelor subterane, condițiile meteorologice și climatice din perioada de execuție a lucrărilor de terasamente, tehnologia de executie adoptată;

- se va avea în vedere ca lucrările de epuismente să nu producă modificări ale stabilității masivelor de pământ din zona lor de influență;

- săpăturile ce se execută cu excavatoare nu trebuie să depășească, în nici un caz, profilul proiectat al săpăturii. În acest scop săpătura se va opri cu 20-30 cm deasupra cotei profilului săpăturii, diferența executându-se manual;

- în cazul terenurilor sensibile la acțiunea apei săpătura se va opri la un nivel superior cotei prevăzute în proiect astfel:

- pentru nisipuri fine 0,20 ÷ 0,30 m

- pentru pământuri argiloase 0,15 ÷ 0,25 m

- pentru pământuri sensibile la umezire 0,40 ÷ 0,50 m

Săparea și finisarea acestui strat se va face imediat înainte de începerea execuției fundației.

- în cazul unei umeziri superficiale datorită precipitațiilor atmosferice, neprevăzute, fundul tranșeii trebuie lăsat să se zvânte înainte de începerea lucrărilor de executare a acesteia; iar dacă umezirea este puternică se va îndeparta stratul de noroi.

Lățimea șanțului este in funcție de diametrul conductei :

* Pentru Dn<100 mm, ls=0,4m
* Pentru D>=100 mm, ls=0,4m+Dn
* Dn-diamentrul nominal,ls –lățime șanț

Adâncimea minimă a șanțului este conform detaliul anexat.

Tronsoanele de conducta din polietilenă se sudeaza prin termofuziune (sudură cap-cap), care este o lipire a tronsoanelor de conducta prin încalzirea capetelor de conductă simultan.

Procedeul de sudura cap la cap cuprinde următoarele faze:

* Fixarea capetelor de conducta în suporții aparatului de sudura.
* Curățirea capetelor și frezarea acestora pentru a le așeza în același plan
* Preîncălzirea suprafețelor ce urmează a se îmbina cu ajutorul plăcii de încălzire
* Retragerea plăcii și compresia imediată a celor două capete
* Răcirea în aparat până la temperatura de circa 60° C.
* Dezasamblarea capetelor conductei din fălcile aparatului de sudură.
	+ sursă de poluare a solului şi subsolului o pot constitui conductele, ţevile de gaze naturale neizolate sau izolate necorespunzător. În acest scop se vor lua măsuri de proiectare şi realizare a izolaţiei anticorozive a materialului tubular.

- Lucrările şi dotările pentru protecţia solului şi subsolului

* + - izolarea ţevilor şi a instalaţiilor montate subteran se va face cu respectarea strictă a prevederilor DIN 30670.;
		- izolarea materialului tubular se va face în staţii de izolare şi la locul de lucru în dreptul îmbinărilor şi pentru corectarea unor mici defecte de izolare;
		- izolarea executată pe şantier va avea aceleaşi caracteristici calitative ca şi cea executată în staţie;
		- izolarea materialului tubular se va executa cu polietilenă, deoarece acest sistem de izolare anticoroziv asigură o protecţie superioară a conductelor îngropate, asigură protecţia împotriva agenţilor chimici şi biochimici solubili în apă şi a apei din sol. Durabilitatea sistemului de izolaţie anticorozivă cu polietilenă este de 50 ani, cu condiţia respectării tehnologiei de punere în operă şi exploatare.
		- conform cerinţelor DIN 30670, izolaţia cu polietilenă va fi în execuţie normală, cu grosimea stratului normală, care este echivalentă izolaţiei tip “foarte întărit” în cazul izolaţiei cu bitum.
		- Tehnologie de execuţie presupune:
* topirea materialului polimeric polietilenă în pulbere, pe ţevile din oţel încălzite la cca. 200°C -2500°C;
* răcirea la 120°C -1300°C, apoi se efecuează o înfăşurare elicoidală de 5-7 straturi de folie de polietilenă, suprapuse pe cca.10mm peste cea anterioară;
	+ Condiţii de execuţie:

- se va asigura continuitatea izolaţiei, în staţie;

- suprapunerile în elice să fie de minim 1cm pentru benzile de armare şi de minim 2cm pentru banda

de protecţie;

- grosimea să nu difere în nici un punct faţă de grosimea nominală cu mai mult de 2mm.

* + - Verificarea calităţii izolaţiei se va face:

- în timpul execuţiei izolaţiei, în staţie;

-după terminarea izolării se va verifica: aspectul, continuitatea şi caracteristicile de electroizolare;

- după coborârea în şanţ se va verifica: aspectul şi continuitatea.

* protecția ecosistemelor terestre si acvatice:

*- identificarea arealelor sensibile ce pot fi afectate de proiect;*

Prin măsurile de protecţie luate în proiect, prin natura activităţii şi prin amplasare obiectivul nu poluează ecosistemele terestre şi acvifere.

Alegerea traseului conductei de gaze se face asfel incat sa respecte distantele minime impuse de NTPEE 2018 cat si aliniamentele fata de pomii existenti in spatiul verde

Activitatea de instalare a conductei de gaze naturale nu are implicaţii dăunătoare asupra faunei, florei, apei sau a aerului. Suprafetele de spatii verzi existente pe amplasamentul investitiei care vor fi afectate se vor aduce la starea initiala. Pentru asternerea stratului vegetal, nu se va folosi pamant care are in compozitie resturi de materiale de orice fel, pamant nefertil, lutos, pamant provenit din straturile inferioare.

* protecția asezărilor umane și a altor obiective de interes public:

- *identificarea obiectivelor de interes public, distanța față de asezările umane, respectiv față de monumente istorice și de arhitectură, alte zone asupra cărora există instituit un regim de restricție, zone de interes tradițional și altele;*

În zona în care este amplasat obiectivul nu se află monumente istorice, de arhitectură sau construcţii cu caracter deosebit.

*f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –* lucrările vor fi executate numai cu societați autorizate, astfel încât să nu existe risc de accidente; prin proiect au fost luate toate măsurile de siguranță astfel încat să nu existe risc de accident;

*g)* *riscurile pentru sănătatea umană* - Se vor respecta prevederile Ord. MS nr. 119/2014 privind aprobarea Normelor de igienă și sănătate publică privind mediul de viață al populației, actualizat 2023, cu modificările și completările ulterioare.

*2. Amplasarea proiectelor:*

a) *utilizarea actuală și aprobată a terenurilor:*

Destinatia terenului stabilita prin documentatia de urbanism aprobata: zona de locuinte si functiuni complementare conform PUG nr. 34090/98 avizat si aprobat cu HCL nr 18 din 2000 si prelungit cu HCL nr. 7 din 2013, HCL nr. 4 din 2016 si HCL nr. 4 din 2019.

a terenului pe care urmeaza a se executa lucrarea este folosit ca drum de acces, considerat drum public care treverseaza cursul de apa printr-un podet pentru care nu exista extras de carte funciara pe numele UAT Comuna Moieciu.

Folosinta actuala a imobilului: teren liber de constructii categoria de folosinta drum conform relatarii din teren conform certificatului de urbanism nr. 135 din 30.10.2023 emis de Primaria Comunei Moieciu.

*b) bogația, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranulul acestuia –* nu este cazul;

 *c) capacitatea de absorbție a mediului natural, acordăndu-se o atenție specială următoarelor zone:*

 *i) zonele umede, zone riverane, guri ale râurilor* -nu este cazul;

*ii) zonele costiere și mediul marin* -nu este cazul;

*iii) zonele montane și forestiere –* nu este cazul;

*iv) rezervații și parcuri naturale –* nu este cazul;

*v) zone clasificate sau protejate conform legislației în vigoare:* *zone Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislația privind aprobarea planului de amenajare a teritoriului național – Secțiunea a III – a – zone protejate, zonele de protecție instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –* nu este cazul;

*vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri -* nu este cazul;

*vii) zone cu densitate mare a populatiei -* nu este cazul;

*viii) peisajele și situri importante din punct de vedere istoric, cultural sau arheologic –* nu este cazul;

*3. Tipurile și caracteristicile impactului potențial:*

*a) importanța și extinderea spațială a impactului: aria geografică și numarul persoanelor afectate –* nu este cazul;

*b)* *natura impactului* – nu este cazul;

*c) natura transfrontiera a impactului –* nu este cazul;

*d) intensitatea și complexitatea impactului –* impact redus;

*e) probabilitatea impactului –* redusa, doar pe perioada executarii lucrărilor propuse prin proiect ;

*f) debutul, durata, frecventa și reversibilitatea preconizate ale impactului -* pe perioada executarii lucrărilor durata impactului va fi scurta.

*g) cumularea impactului cu impactul altor proiecte existente și/sau aprobate -* zonă de locuinte;

*h) posibilitatea de reducere efectiva a impactului – nu este cazul.*

1. Motivele pe baza cărora s-a stabilit necesitatea neefectuării evaluării adecvate, sunt următoarele:
* proiectul **nu intră** sub incidența art. 28 dinOrdonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare.
1. Motivele pe baza cărora s-a stabilit necesitatea neefectuării evaluării impactului asupra corpurilor de apă:
* Proiectul propus nu intră sub incidenţa prevederilor art. 48 și nu intra pe art. 54 din Legea apelor nr. 107/1996, cu modificările şi completările ulterioare.

Condițiile de realizare a proiectului:

1. Se vor respecta prevederile OUG nr. 195/2005, aprobată prin Legea nr. 265/2006 cu modificările şi completările ulterioare, privind protecţia mediului;
2. Se vor respecta conditiile impuse de ceilalti avizatori prin avizele obtinute si proiectele inaintate spre avizare;
3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor; Se vor respecta prevederile art. 17, alin. 4 și alin. 7 din OUG nr. 92/2021 privind regimul deșeurilor cu modificarile și completarile ulterioare.
5. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
6. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
7. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
8. Terenul afectat temporar de lucrări, va fi adus la starea iniţială de utilizare;
9. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
10. Se va respecta programul de lucru impus de Primaria Orasului Victoria in concordanta cu programul de odihna a locuitorilor din zona in conformitate cu Legea nr. 61/1991 cu modificarile si completarile ulterioare, privind linistea publica, pe toata perioada de executie a lucrarilor de construire;
11. Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa.
12. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
13. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
14. Nu se vor evacua ape uzate neepurate sau insuficient epurate in emisari naturali, canale de desecare, rigole stradale sau freatic atat pe perioada executiei lucrarilor cat si dupa aceasta;
15. Vor fi luate măsuri pentru limitarea vibratiilor produse de sapatura prin utilizarea de tehnologii performante de executie și de fundare, în vederea incadrarii valorilor parametrilor vibratiilor in limitele admisibile stabilite de SR 12025-2/94;
16. In vederea mentinerii calitatii aerului, in parametrii optimi, in zona amplasamentului, in perioada realizarii lucrarilor de constructie, se vor respecta urmatoarele conditii:
	* utilizarea apei, pentru suprimarea prafului, in cantitatile, frecventa si proportiile necesare, in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
	* minimizarea activitatilor generatoare de praf (taiere, macinare, spargerea betonului, nisip, pietris, activitati de sablare/slefuire, etc.);
	* se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
	* curatarea/spalarea vehiculelor care ies de pe santier;
	* oprirea motoarelor tuturor vehiculelor aflate in stationare, in zona santierului.
17. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane si mediului înconjurător. Se vor avea în vedere:
* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară si depozitarea carburanţilor si substanţelor periculoase în zona aferenta amplasamentului;
* în perioada de execuţie a lucrărilor vor fi stabilite zone de parcare a autovehiculelor si a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* este interzisa amplasarea in incinta organizarii de santier a statiilor de preparare beton, fara asigurarea sistemului de preepurare ape uzate tehnologice si a sistemului de protectie a atmosferei importiva poluarii cu pulberi;
* Nivelul de zgomot se va incadra in limitele impuse de SR 10.009/2017;

 Se vor respecta de asemenea prevederile Ord. MS nr. 119/2014 privind aprobarea normelor de igienă și sănătate publică privind mediul de viață al populației, actualizat în 2023, cu modificările și completările ulterioare;

In conformitate cu prevederile OUG nr. 195/2005, aprobată prin Legea nr. 265/2006 privind protecția mediului, cu modificările si completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Conform art. 21, alin.(4) din OUG nr. 195/2005 privind protectia mediului, aprobată cu modificări si completări prin Legea nr. 265/2006, cu modificările si completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului”.

Pentru legalitatea si autenticitatea documentelor depuse la dosar se face răspunzător titularul proiectului.

 Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.

 Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

 Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

 Conform prevederilor Legii nr. 292/2018 :

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 - anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 -art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit .

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

DIRECTOR EXECUTIV,

Ciprian Marius BĂNCILĂ

ȘEF SERVICIUL A.A.A., ȘEF BIROU C.F.M.,

 Liliana Cristina COPACEA Mirela MOISĂ

 ÎNTOCMIT: ÎNTOCMIT:

 Consilier Mihaela MOISESCU Consilier Iulia ENE